techiaith/cofnodycynulliad_en-cy huggingface dataset:
English: Diolch, Minister, for that answer. One of my constituents today talked openly in The Leader newspaper about the impact of being excluded from the UK Government's financial support, and the effect that is having on people's mental health. I was also contacted by a business owner before the current lockdown, who told me of customers who were openly talking about ending their lives. And, as a fellow sufferer, someone with poor mental health, I really recognise these signs and feel strongly about this issue. Llywydd, we often talk incorrectly about one in four people having mental health problems; I think this vastly underplays reality. The old ways of reaching out aren't working. Hard-to-reach groups will clearly pay the price. Not only must we do more, we must do better. So, Minister, on that basis, how can you as a Welsh Government reach out better?
Welsh: Diolch am eich ateb, Weinidog. Heddiw, siaradodd un o fy etholwyr yn agored ym mhapur newydd The Leader am effaith cael eu heithrio o gymorth ariannol Llywodraeth y DU, a'r effaith y mae hynny'n ei chael ar iechyd meddwl pobl. Cysylltodd perchennog busnes â mi hefyd cyn y cyfyngiadau symud cyfredol, a dywedodd wrthyf am gwsmeriaid a oedd yn siarad yn agored am roi diwedd arnynt eu hunain, ac fel cyd-ddioddefwr, rhywun ag iechyd meddwl gwael, rwy'n adnabod yr arwyddion hyn ac yn teimlo'n gryf ynglŷn â'r mater hwn. Yn aml, rydym yn sôn yn anghywir fod gan un o bob pedwar o bobl broblemau iechyd meddwl; credaf fod hyn yn llawer llai na'r realiti. Nid yw'r hen ffyrdd o estyn allan yn gweithio. Mae'n amlwg y bydd grwpiau anodd eu cyrraedd yn talu'r pris. Nid yn unig fod yn rhaid inni wneud mwy, mae'n rhaid inni wneud yn well. Felly, Weinidog, ar y sail honno, sut y gallwch chi fel Llywodraeth Cymru estyn allan yn well?
English: Minister, you will no doubt be aware that my constituency of Aberconwy sits within the Conwy County Borough, and that we have the highest percentage of old people aged 65 plus in Wales. We also have a number of 80 to 90-year-olds who have been shielding since last March, facing life like never before, living indoors, struggling with loneliness, fear and anxiety. I am reliably informed by those in medical practice here that treatment for mental health issues has exacerbated greatly amongst this age group and that this needs to be addressed quickly to avoid long-term life-threatening consequences. This has increased further as a result of the most current and recent lockdown as a result of a more highly infectious virus now in circulation. Our single biggest weapon providing assurance to these individuals is a quick vaccination process, however, that is not happening here. Worse still is the fact that these people have received no information whatsoever and their anxiety is increasing. Yesterday, the health Minister did promise in the Senedd that, within a week or so, seven out of 10 of those aged 80 years and older would be receiving their vaccination. Can you confirm to me today that this will indeed be the case, and that our most elderly and vulnerable with mental health issues will receive their vaccine within these timescales? Diolch, Llywydd.
Welsh: Weinidog, mae'n siŵr y byddwch yn ymwybodol fod fy etholaeth, Aberconwy, ym Mwrdeistref Sirol Conwy, a bod gennym y ganran uchaf o hen bobl 65 oed a hŷn yng Nghymru. Mae gennym hefyd nifer o bobl rhwng 80 a 90 oed sydd wedi bod ar y rhestr warchod ers mis Mawrth diwethaf, yn wynebu bywyd mewn ffordd na wnaethant o'r blaen, yn byw y tu mewn, yn brwydro yn erbyn unigrwydd, ofn a gorbryder. Fe'm hysbysir yn ddibynadwy gan y rheini sydd yn y byd meddygol yma fod triniaeth ar gyfer problemau iechyd meddwl wedi gwaethygu'n sylweddol ymhlith y grŵp oedran hwn a bod angen mynd i'r afael â hyn yn gyflym er mwyn osgoi canlyniadau hirdymor sy'n peryglu bywydau. Mae hyn wedi cynyddu ymhellach o ganlyniad i'r cyfyngiadau symud mwyaf cyfredol a diweddar yn sgil lledaeniad feirws mwy heintus. Ein harf mwyaf i roi sicrwydd i'r unigolion hyn yw proses frechu gyflym, ond nid yw hynny'n digwydd yma. Yn waeth byth, nid yw'r bobl hyn wedi derbyn unrhyw wybodaeth o gwbl ac mae eu pryder yn cynyddu. Ddoe, addawodd y Gweinidog iechyd yn y Senedd y byddai saith o bob 10 o bobl 80 oed a hŷn yn cael eu brechu ymhen rhyw wythnos. A allwch gadarnhau i mi heddiw y bydd hyn yn digwydd, ac y bydd ein pobl fwyaf oedrannus ac agored i niwed gyda phroblemau iechyd meddwl yn cael eu brechu o fewn yr amserlenni hyn? Diolch, Lywydd.
English: Thanks very much, Janet, and we're particularly concerned about older people who are living in isolation, who've been on their own for a long time now, who are fearful of going out even to the shops, and we're very concerned about these people, which is why we have put some projects in place to make sure that we can stand by these people. So, one of the projects we've put in place is called Friend in Need, and we've got Age Cymru to help us out with that. So, I would encourage you to ask your constituents to link up with that scheme if they need some mental health support. But we have given significant additional financial support to Betsi Cadwaladr, and in addition to that, we've just increased the mental health budget by £42 million. So, if you look at how much we spend on mental health now, it's about £783 million, so the key thing now is to make sure that that money gets to the right people. And I think it's that low-level intervention; it's not the kind of - . We need to get to the mass numbers now, which is why we need to increase - and we have increased - the tier 0 support. Of course people are concerned about the vaccine and you've just heard the health Minister explain what the programme is in relation to the vaccine. My understanding is that Betsi Cadwaladr was ahead of lots of other parts of Wales in relation to the roll-out of the vaccine. I would listen to the assurances that have come from the health Minister in terms of those targets that have been set out.
Welsh: Diolch yn fawr iawn, Janet, ac rydym yn arbennig o bryderus am bobl hŷn sy'n byw ar eu pen eu hunain, sydd wedi bod ar eu pen eu hunain ers peth amser bellach, sy'n ofni mynd allan i'r siopau hyd yn oed, ac rydym yn poeni'n fawr am y bobl hyn, a dyna pam ein bod wedi rhoi rhai prosiectau ar waith i sicrhau ein bod yn gallu cefnogi'r bobl hyn. Felly, enw un o'r prosiectau rydym wedi'u rhoi ar waith yw Ffrind Mewn Angen, ac mae Age Cymru yn ein cynorthwyo gyda hynny. Felly, byddwn yn eich annog i ofyn i'ch etholwyr gysylltu â'r cynllun hwnnw os oes angen cymorth iechyd meddwl arnynt. Ond rydym wedi rhoi cefnogaeth ariannol ychwanegol sylweddol i Betsi Cadwaladr, ac yn ychwanegol at hynny, rydym newydd ddarparu cynnydd o £42 miliwn i'r gyllideb iechyd meddwl. Felly, os edrychwch faint rydym yn ei wario ar iechyd meddwl nawr, mae oddeutu £783 miliwn, felly y peth allweddol nawr yw sicrhau bod yr arian hwnnw'n cyrraedd y bobl iawn. A chredaf mai'r ymyrraeth lefel isel honno ydyw; nid y math o - . Mae angen inni gyrraedd y niferoedd torfol nawr, a dyna pam fod angen inni gynyddu - ac rydym wedi cynyddu - y cymorth haen 0. Wrth gwrs fod pobl yn poeni am y brechlyn ac rydych newydd glywed y Gweinidog iechyd yn egluro beth yw'r rhaglen mewn perthynas â'r brechlyn. Fy nealltwriaeth i yw bod Betsi Cadwaladr ar y blaen o gymharu â sawl rhan arall o Gymru mewn perthynas â chyflwyno'r brechlyn. Byddwn yn gwrando ar y sicrwydd a gafwyd gan y Gweinidog iechyd ynglŷn â'r targedau a nodwyd.
English: Minister, while I understand that the collation of suicide figures is often subject to a lapse of time due to the need for investigation and inquests, I would draw your attention to the comments of the north Wales coroner, John Gittins, in December, who presided over seven suicide cases from the summer in the same week. He noted the effects of lockdown as a contributory factor in all of those cases. It seems to me that continued lockdown, a climate of fear, and the effects of winter can only be causes for deep concern. Can you outline what additional support is available for those who are really struggling?
Welsh: Weinidog, er fy mod yn deall ei bod yn cymryd amser i goladu ffigurau hunanladdiad oherwydd yr angen i gynnal ymchwiliadau a chwestau, hoffwn dynnu eich sylw at sylwadau crwner gogledd Cymru, John Gittins, ym mis Rhagfyr, a fu'n llywyddu dros saith achos o hunanladdiad dros yr haf yn yr un wythnos. Nododd effeithiau'r cyfyngiadau symud fel ffactor cyfrannol ym mhob un o'r achosion hynny. Ymddengys i mi fod cyfyngiadau symud parhaus, hinsawdd o ofn, ac effeithiau'r gaeaf yn destun pryder mawr. A allwch amlinellu pa gymorth ychwanegol sydd ar gael i'r rheini sy'n ei chael hi'n anodd iawn?
English: Thanks very much. We're very aware that we need to keep an eye on this, which is why we're not waiting until we get the inquests from the coroners, which can take up to a year. We need to get a better real-time sense of what's going on on the ground, which is why we're working with the police. We've got a range of services working together to make sure that we analyse the real-time data and put measures in place. One of the things that we're very anxious to make sure of is that the support for people who are contemplating suicide is in place. That's why we've got a 'Talk to me 2' programme, and one of the features within that programme is making sure that those people who've been bereaved, who may be feeling very low at the moment, are getting the support that they need, because it's very difficult for them to mourn in a normal way at the moment. We're making sure that that support is in place. I would encourage your constituents to get in touch, first of all, with the CALL mental health helpline, and they will then be able to direct your constituents to the most appropriate level of support.
Welsh: Diolch yn fawr iawn. Rydym yn ymwybodol iawn fod angen inni gadw llygad ar hyn, a dyna pam nad ydym yn aros hyd nes y cawn y cwestau gan y crwneriaid, a all gymryd hyd at flwyddyn. Mae angen inni gael gwell ymdeimlad o'r hyn sy'n digwydd ar lawr gwlad mewn amser real, a dyna pam ein bod yn gweithio gyda'r heddlu. Mae gennym ystod o wasanaethau'n gweithio gyda'i gilydd i sicrhau ein bod yn dadansoddi'r data amser real ac yn rhoi mesurau ar waith. Un o'r pethau rydym yn awyddus iawn i'w sicrhau yw bod cymorth ar gael i bobl sy'n ystyried hunanladdiad. Dyna pam fod gennym raglen 'Siarad â Fi 2', ac un o nodweddion y rhaglen honno yw sicrhau bod pobl sydd wedi cael profedigaeth, a allai fod yn teimlo'n isel iawn ar hyn o bryd, yn cael y cymorth sydd ei angen arnynt, gan ei bod yn anodd iawn iddynt alaru mewn ffordd arferol ar hyn o bryd. Rydym yn sicrhau bod y gefnogaeth honno ar gael. Byddwn yn annog eich etholwyr i gysylltu yn gyntaf oll â llinell gymorth iechyd meddwl CALL, a byddant yn gallu cyfeirio eich etholwyr at y lefel fwyaf priodol o gymorth.
English: Perinatal services have been positioned, as you know, as an essential service during the pandemic. Community teams have worked hard to ensure that that support has remained accessible, including through digital and telephone-based support. We're continuing to monitor the evidence to inform our approach, for instance with the 'Babies in Lockdown' report and the Born in Wales study.
Welsh: Fel y gwyddoch, mae gwasanaethau amenedigol wedi'u dynodi'n wasanaeth hanfodol yn ystod y pandemig. Mae timau cymunedol wedi gweithio'n galed i sicrhau bod y cymorth hwnnw wedi parhau i fod ar gael, gan gynnwys drwy gymorth digidol a chymorth dros y ffôn. Rydym yn parhau i fonitro'r dystiolaeth i lywio ein dull o weithredu, er enghraifft gydag adroddiad 'Babies in Lockdown' ac astudiaeth Ganwyd yng Nghymru.
English: We know that the pandemic has meant unprecedented pressure, heightened anxiety, and a greater risk of mental health problems for new parents. We know too that all this is happening at a time that is absolutely critical - those first 1,000 days of a baby's life, which can influence their development throughout their lives. Before Christmas, this Senedd passed a motion, tabled by myself, Bethan Sayed, and Leanne Wood, calling for a focused effort to support new parents during the pandemic, and also calling for ring-fenced funding for perinatal mental health. While I welcome your assurance that you gave in the health committee this morning that you would look at ring-fenced funding, I think that needs to be done as a matter of urgency. Can I also ask what further update you can provide, particularly in terms of ensuring that health visiting support, and other services, are there? Because we can say as often as we like that these are designated essential services; in my experience, that is not the experience on the ground. Can I also ask if you'll agree to meet with the Maternal Mental Health Alliance in Wales, so that you can work in partnership with them to ensure that new parents do get the support they so desperately need?
Welsh: Gwyddom fod y pandemig wedi golygu pwysau digynsail, mwy o bryder, a mwy o berygl o broblemau iechyd meddwl i rieni newydd. Gwyddom hefyd fod hyn i gyd yn digwydd ar adeg sy'n gwbl allweddol - y 1,000 diwrnod cyntaf o fywyd babi, a all ddylanwadu ar eu datblygiad drwy gydol eu hoes. Cyn y Nadolig, cymeradwyodd y Senedd hon gynnig, a gyflwynwyd gennyf fi, Bethan Sayed, a Leanne Wood, yn galw am ymdrech benodol i gefnogi rhieni newydd yn ystod y pandemig, ac yn galw hefyd am gyllid wedi'i glustnodi ar gyfer iechyd meddwl amenedigol. Er fy mod yn croesawu'r sicrwydd a roesoch yn y pwyllgor iechyd y bore yma y byddech yn edrych ar gyllid wedi'i glustnodi, credaf fod angen gwneud hynny ar frys. A gaf fi ofyn hefyd pa ddiweddariad pellach y gallwch ei ddarparu, yn enwedig mewn perthynas â sicrhau bod cymorth ymwelwyr iechyd, a gwasanaethau eraill, ar gael? Oherwydd gallwn ddweud a dweud bod y rhain yn wasanaethau hanfodol dynodedig; yn fy mhrofiad i, nid dyna'r profiad ar lawr gwlad. A gaf fi ofyn i chi gytuno hefyd i gyfarfod â Chynghrair Iechyd Meddwl Mamau Cymru, fel y gallwch weithio mewn partneriaeth â hwy i sicrhau bod rhieni newydd yn cael y cymorth y maent ei angen mor ddybryd?
English: Minister, I concur with everything that's just been said by Lynne, and would support what she's said. I am very happy that the Welsh Government has classed this as essential, because it is critical care, the perinatal care. It's such an important time for the parents and for the children as well, as has already been outlined. Therefore, I welcome the extra money that's going towards mental health, and I'd ask too that a lot of it is pushed in this area particularly. As you know, I've got a one-year-old myself. I'm lucky that he gets to see other children of his age in nursery twice a week, but a lot of children won't be able to see children of their age. It was a massive worry when we were in the proper lockdown, when nurseries closed too, that he didn't have that access to seeing other children, and obviously he couldn't hug anyone and see the people he would normally see. So, it is a worry about his development in that way. I wonder about the knock-on effects, and I wonder what the Government is doing in that regard. But, also, for the parents - it really takes a village, not just parents, to raise a child, and as you just said, Eluned, you need that rest, you need to get some sleep, because some children don't sleep. My first didn't at all and it has a massive impact on your mental health to have that break. Has the Government looked into the possibility of maybe extending support bubbles for new parents in that regard, so maybe they see children or maybe they have that extra support themselves for their mental health issues?
Welsh: Weinidog, rwy'n cytuno â phopeth y mae Lynne newydd ei ddweud, a byddwn yn cefnogi'r hyn y mae wedi'i ddweud. Rwy'n hapus iawn fod Llywodraeth Cymru wedi nodi bod hyn yn hanfodol, oherwydd mae'n ofal critigol, y gofal amenedigol. Mae'n gyfnod mor bwysig i'r rhieni ac i'r plant hefyd, fel yr amlinellwyd eisoes. Felly, rwy'n croesawu'r arian ychwanegol sy'n mynd tuag at iechyd meddwl, a byddwn hefyd yn gofyn i lawer ohono gael ei gyfeirio at y maes hwn yn benodol. Fel y gwyddoch, mae gennyf fi blentyn sy'n flwydd oed. Rwy'n lwcus ei fod yn cael gweld plant eraill ei oed yn y feithrinfa ddwywaith yr wythnos, ond bydd llawer o blant yn methu gweld plant yr un oed. Yn ystod y cyfyngiadau symud go iawn, pan gaeodd meithrinfeydd hefyd, roedd yn bryder enfawr na allai weld plant eraill, ac yn amlwg ni allai gofleidio neb na gweld y bobl y byddai'n eu gweld fel arfer. Felly, mae'n bryder ynglŷn â'i ddatblygiad yn y ffordd honno. Rwy'n meddwl am yr effeithiau canlyniadol, a tybed beth y mae'r Llywodraeth yn ei wneud yn hynny o beth. Ond hefyd, i'r rhieni - mae'n cymryd pentref mewn gwirionedd, nid rhieni'n unig, i fagu plentyn, ac fel rydych newydd ddweud, Eluned, mae angen gorffwys arnoch, mae angen ichi gael rhywfaint o gwsg, oherwydd nid yw rhai plant yn cysgu. Nid oedd fy mhlentyn cyntaf yn cysgu o gwbl ac mae cael y seibiant hwnnw'n effeithio'n enfawr ar eich iechyd meddwl. A yw'r Llywodraeth wedi archwilio'r posibilrwydd o ymestyn swigod cymorth i rieni newydd yn hynny o beth, fel y gallant weld plant neu fel y gallant gael cymorth ychwanegol eu hunain ar gyfer eu problemau iechyd meddwl?
English: Can I start by saying, Laura, that you look amazing for someone with a one-year-old, I must say? I don't know you manage it. One of the things that we've tried to make sure is available is that childcare provision, because we recognise that that is important for so many people. Just in terms of support bubbles for new parents, obviously at alert level 4, we had to suspend the ability to form extended households, which meant that only single parents or single households were able to form support bubbles. But even for those who are not part of a support bubble, under our rules, parents of babies are allowed access to support from their families or close friends if they need to, and if there's no reasonable alternative. So, there is more space there perhaps than people recognise. But I must emphasise, having said this, that just because you can do it, it doesn't mean you should do it. I can't overstate the seriousness of the situation, and I think it is important that we ask everybody to think very carefully to protect their friends and families.
Welsh: A gaf fi ddechrau drwy ddweud, Laura, eich bod yn edrych yn rhyfeddol am rywun sydd â phlentyn blwydd oed, mae'n rhaid imi ddweud? Nid wyf yn gwybod sut rydych yn llwyddo i wneud hynny. Un o'r pethau rydym wedi ceisio sicrhau eu bod ar gael yw darpariaeth gofal plant, oherwydd rydym yn cydnabod bod hynny'n bwysig i gymaint o bobl. O ran swigod cymorth i rieni newydd, yn amlwg ar lefel rhybudd 4, bu'n rhaid inni atal y gallu i ffurfio aelwydydd estynedig, a olygai mai dim ond rhieni sengl neu aelwydydd sengl oedd yn gallu ffurfio swigod cymorth. Ond hyd yn oed i'r rhai nad ydynt yn rhan o swigod cymorth, o dan ein rheolau ni, caniateir i rieni babanod gael cymorth gan eu teuluoedd neu eu ffrindiau agos os oes angen, ac os nad oes dewis rhesymol arall. Felly, mae mwy o le yno efallai nag y mae pobl yn ei gydnabod. Ond wedi dweud hynny, rhaid i mi bwysleisio nad yw'r ffaith eich bod yn cael ei wneud yn golygu y dylech ei wneud. Ni allaf orbwysleisio difrifoldeb y sefyllfa, ac rwy'n credu ei bod yn bwysig inni ofyn i bawb feddwl yn ofalus iawn er mwyn diogelu eu ffrindiau a'u teuluoedd.
English: My office held a survey throughout the autumn and winter of last year. We got 1,000 responses to one, and 300 to another most recently, asking parents about their experience of perinatal services. We've had many responses, telling us that 80 per cent of them feel anxious about the restrictions that still exist in maternity services, 68 per cent feel that they didn't receive support, despite experiencing mental health problems, and 90 per cent saying that their partner had no opportunity to discuss their mental health - fathers perhaps being forgotten in all of this, very often. What can you do to do more in this sphere to ensure that things can operate better? Would you agree to meet with me, along with some of the charities active in this area, to discuss our survey? A number of details have emerged in the survey that could help you as a Government to steer this, and to help mothers and fathers to move forward in a period, as Lynne Neagle and Laura Anne Jones said, that is very difficult even at the best of times, never mind giving birth during a pandemic?
Welsh: Mae fy swyddfa i wedi cynnal arolwg drwy'r hydref a'r gaeaf y llynedd. Dŷn ni wedi cael 1,000 o ymatebion mewn un arolwg, a 300 yn yr arolwg dŷn ni wedi ei wneud yn fwyaf diweddar, yn gofyn i rieni am eu profiad nhw o wasanaethau perinatal. Dŷn ni wedi cael lot fawr o ymatebion, sydd yn dweud wrthym ni bod 80 y cant ohonyn nhw yn teimlo'n bryderus am y cyfyngiadau sy'n dal i fod yn y gwasanaethau mamolaeth, 68 y cant ohonyn nhw yn teimlo nad oedden nhw'n cael y gefnogaeth er gwaethaf profiadau gwael o ran anawsterau iechyd meddwl, ac wedyn 90 y cant ohonyn nhw'n dweud bod eu partner nhw heb gael unrhyw gyfle i drafod eu hiechyd meddwl nhw - tadau efallai'n cael eu hanghofio yn hyn oll yn aml iawn. Beth ydych chi'n gallu ei wneud i amlinellu i ni beth yn fwy fedrwch chi ei wneud yn yr adran yma er mwyn sicrhau bod pethau yn gallu gweithredu yn well? A fyddech chi'n cytuno i gwrdd â fi, ynghyd â rhai o'r elusennau sy'n gweithio yn y maes, i drafod yr arolwg? Mae nifer o fanylion wedi dod gerbron gan famau yn yr arolwg sydd yn mynd i allu eich helpu chi fel Llywodraeth i lywio hwn yn fwy eglur, ac i helpu mamau a thadau i symud ymlaen yn gryfach mewn cyfnod, sydd wedi cael ei ddweud gan Lynne Neagle a Laura Anne Jones, sydd yn anodd iawn ar yr adegau gorau, heb sôn am roi genedigaeth yn ystod pandemig.
English: I have been looking at the responses to the survey. I've been following that, and I must say I was surprised to see the figures quite so high in not seeing follow-up services, and that's something that worried me a great deal. That's why we are going to provide additional funding so that health boards can reach those standards that are expected. Within those standards, there is an understanding that it's not just mothers that need this help; fathers can also feel that they're being excluded, so they too need assistance. I haven't met with people on the front line in my new post on this issue of perinatal services. So, what I would suggest is that I bring people together. Lynne Neagle also asked me if I would meet with certain groups and individuals. Perhaps we can arrange one big meeting, and then I'd be very happy to hear from the front line about what the situation is. I'm keen not to just look at statistics, but to hear people's front-line experiences.
Welsh: Dwi wedi bod yn edrych ar yr atebion i'r arolwg. Dwi wedi bod yn dilyn beth roeddech chi'n eu cael fel canlyniadau, ac mae'n rhaid i fi ddweud, roeddwn i wedi fy syfrdanu eu bod nhw cweit mor uchel o ran peidio â chael dilyniant, ac roedd hwnna yn rhywbeth a oedd yn fy nhrafferthu i lot. Dyna pam rŷn ni yn mynd i roi fwy o arian ychwanegol i fewn, fel bod pobl yn y byrddau iechyd yn gallu cyrraedd y safonau yna sy'n ddisgwyliedig. Tu fewn i'r safonau hynny, mae yna ddealltwriaeth mai nid jest mamau sydd yn gorfod cael yr help yma; mae tadau hefyd yn gallu teimlo fel eu bod nhw'n cael eu gwthio allan, ac felly mae angen help arnyn nhw. Dwi ddim wedi cwrdd â phobl ar y rheng flaen yn fy swydd newydd ar yr achos yma o perinatal. Felly, beth byddwn i'n licio awgrymu yw fy mod i'n dod â phobl ynghyd. Roedd Lynne Neagle wedi gofyn i fi hefyd os byddwn i'n cwrdd â phobl. Efallai gallem ni drefnu un cyfarfod mawr, ac wedyn byddwn i'n hapus iawn i glywed o'r rheng flaen am y sefyllfa. Dwi'n awyddus iawn i beidio â jest edrych ar ystadegau, ond i wrando ar brofiad gwirioneddol pobl.